标题：669年
中国纪年
669年，唐高宗天皇大圣大弘孝皇帝总章二年
历史大事
日本第七次遣唐使来
总章二年（六六九），日本（倭国）派河内鲸等人来唐，贺唐平高丽，是为第七次遣唐使。遣唐使之来，表明唐灭百济、高丽，迫使日本承认唐在辽东半岛的势力，改变对外政策。十一月，日本使节并献方物。是年，唐亦派郭务悰为首的二千余人庞大使团去日本。
同三品始入衔
同三品乃“同中书门下三品”的简称，太宗时创。初似“政事堂出入证”，以便于外官出入政事堂，参与政事，目的乃排挤宰相尚书仆射，削弱宰相中书门下首长之权，加强君主对宰相权的控制。始授于品秩高者（三品以上官），高宗永徽二年（六五一）后转授于本官品卑者。后逐渐向副相身分转变，成为职衔，取代“参知政事”。总章二年（六六九）二月，张文瓘为东台（中书）侍郎，右肃机检校太子中护李敬玄为西台（门下）侍郎，并同东西台三品，此为同三品入衔之始。
徙高丽民入内
唐灭高丽，置安东都护府于平壤统治其地，高丽民不服管辖，多有离叛。总章二年（六六九）五月，敕徙高丽民三万八千二百（一说二万八千）户，车一千O八十乘，牛三千三百头，马二千九百匹，驼六十头于江、淮之南，及山南、并、凉以西诸州空旷之地，留其贫弱者守安东。
改瀚海都护府为安北都护府
总章二年（六六九）八月二十八日，改瀚海都护府为安北都护府，仍领碛北诸羁縻府州。高宗末年（六八三）之后，突厥兴起，侵并铁勒故地，安北都护府遂废。
总章二年灾荒
总章二年（六六九）气候反常，灾荒四起。六月，冀州大雨，水深一丈以上，坏屋十四，三百九十区，毁田四千四百九十六顷。七月，剑南道益、泸、嶲、茂等十九州大旱，总三十六万七千六百九十户受旱情困扰。九月，括州暴风雨，海溢，漂永嘉，安固二县城百姓庐舍六千八百四十三区，死九千0七十人，牛五百头，损田四千一百五十顷。是年，四十余州饥荒，关中尤其乏食。
王义方卒
总章二年（六六九）王义方卒。义方泗州涟水（今江苏涟水）人。博通五经，举明经。謇傲不附权贵，有令誉。魏征甚礼之，欲以侄女妻之，义方不愿附宰相，辞不娶。及征卒，乃娶之。历官晋王府参军、直弘文馆，太子校书，因事贬儋州吉安尉、迁云阳丞、著作郎。显庆元年（六五六），擢侍御史。中书侍郎李义府执权用事，枉法释囚妇淳于氏，迫大理丞毕正义缢死，义方以义府奸蠹害政，必欲劾奏，知将引祸得罪，问计于母，母言能尽忠，死无憾，遂廷劾义府。高宗以义方毁辱大臣，言词不逊，左迁莱州司户参军，岁终不复调，乃居昌乐（今河南南乐）聚徒教授。及卒，年五十五。
李勣卒
总章二年（六六九）十二月三日，李勣卒。勣本姓徐，名世勣，字懋公，唐高祖赐姓李，避太宗讳单名勣。曹州离狐（今山东鄄城西南）人，客居滑州卫南（今河南浚县东南）。隋大业末，从翟让起义于瓦岗寨，拜东海郡公。斩讨瓦岗军隋将张须陀，败王世充，献策攻取黎阳仓，屡有战功。随李密归越王侗，授右武侯大将军，败宇文化及。武德二年（六一九）随李密归唐朝，授黎阳总管、上柱国、莱阳公，寻加右武侯大将军，改封曹国公。从太宗伐王世充，平窦建德、破刘黑闼、斩徐圆朗。又讨辅公佑，平定江南。贞观三年（六二九）任通漠道行军总管，与李靖等共掳颉利可汗部属，平定东突厥。兵还，任并州大都督府长史，治州十六年，有能政，太宗称其功胜于长城。十一年（六三七），封英国公。此后，历官兵部尚书，太子詹事，兼左卫率，同中书门下三品，太常卿，尚书左仆射，司空，太子太师。两次率兵击薛延陀，平定碛北。两次任辽东道行军大总管，灭高丽。善用兵，能知人，临敌应变，动合时机，从善如流，胜则归功于人，赏则分赐于下，因此人愿为之用，战而无不克。曾助立武后，深得高宗、武后信任。卒，终年七十六，陪葬昭陵。
定铨注法
唐高宗时承平日久，获各种资格入吏部候选为官之人剧增。总章二年（六六九），司列少常伯裴行俭始设长名榜，引铨注之法。文官选授，须经铨试。铨试之法有四：身、言、书、判。身取其体貌丰伟，言取其言辞辩证，书取其书法遒美，兼检查书迹真伪，判取其文理优长，主要考察选人熟悉法令程度与处理事务能力。始集中选人试书、判，此为关键，已试则铨，察选人身、言。已铨，则注拟，定留、放人名及授官之处，然后则唱，集众公布，此即长名榜，铨注法。此后，即将所拟之官以类相从编为甲历，送尚书都省审查，再送门下复查，最后上闻，由主事者受旨奉行，各给以符，即给以告身（委任状）。行俭等又定州县为八等，三京、五府、都护府、都督府亦定有等级，依选人官资高下授相应之官。时李敬玄与行俭同掌典选，并委吏部员外郎张仁讳造姓历，改状样及铨历等程式，铨总之法因此臻于完善，其后遂为永制。
通鉴记载
高宗天皇大圣大弘孝皇帝中之上总章二年（己巳，公元六六九年） 
春，二月，辛酉，以张文瓘为东台侍郎，以右肃机、检校太子中护谯人李敬玄为西台侍郎，并同东西台三品。先是同三品不入衔，至是始入衔。 
癸亥，以雍州长史卢承庆为司刑太常伯。承庆尝考内外官，有一官督运，遭风失米，承庆考之曰：“监运损粮，考中下。”其人容色自若，无言而退。承庆重期雅量，改注曰：“非力所及，考中中。”既无喜容，亦无愧词。又改曰：“宠辱不惊，考中上。” 
三月，丙戌，东台侍郎郝处俊同东、西台三品。 
丁亥，诏定明堂制度：其基八觚，其宇上圆，覆以清阳玉叶，其门墙阶级，窗棂楣柱，枊楶枅栱，皆法天地阴阳律历之数。诏下之后，众议犹未决，又会饥馑，竟不果立。 
夏，四月，己酉朔，上幸九成宫。 
高丽之民多离叛者，敕徙高丽户三万八千二百于江、淮之南，及山南、京西诸州空旷之地，留其贫弱者，使守安东。 
六月，戊申朔，日有食之。 
秋，八月，丁未朔，诏以十月幸凉州。时陇右虚耗，议者多以为未宜游幸。上闻之，辛亥，御延福殿，召五品已上谓曰：“自古帝王，莫不巡守，故朕欲巡视远俗。若果为不可，何不面陈，而退有后言，何也？”自宰相以下莫敢对。详刑大夫来公敏独进曰：“巡守虽帝王常事，然高丽新平，馀寇尚多，西边经略，亦未息兵。陇右户口凋弊，銮舆所至，供亿百端，诚为未易。外间实有窃议，但明制已行，故群臣不敢陈论耳。”上善其言，为之罢西巡。未几，擢公敏为黄门侍郎。 
甲戌，改瀚海都护府为安北都护府。 
九月，丁丑朔，诏徙吐谷浑部落就凉州南山。议者恐吐蕃侵暴，使不能自存，欲先发兵击吐蕃。右相阎立本以为去岁饥歉，未可兴师。议久不决，竟不果徙。 
庚寅，大风，海溢，漂永嘉、安固六千馀家。 
冬，十月，丁巳，车驾还京师。 
十一月，丁亥，徙豫王旭轮为冀王，更名轮。 
司空、太子太师、英贞武公李勣寝疾，上悉召其子弟在外者，使归侍疾。上及太子所赐药，勣则饵之；子弟为之迎医，皆不听进，曰：“吾本山东田夫，遭值圣明，致位三公，年将八十，岂非命邪！修短有期，岂能复就医工求活！”一旦，忽谓其弟司卫少卿弼曰：“吾今日小愈，可共置酒为乐。”于是子孙悉集，酒阑，谓弼曰：“吾自度必不起，故欲与汝曹为别耳。汝曹勿悲泣，听我约束。我见房、杜平生勤苦，仅能立门户，遭不肖子，荡覆无馀。吾有此子孙，今悉付汝。葬毕，汝即迁入我堂，抚养孤幼，谨察视之。其有志气不伦，交游非类者，皆先挝杀，然后以闻。”自是不复更言。十二月，戊申，薨。上闻之悲泣，葬日，幸未央宫，登楼望輀车恸哭。起冢象阴山、铁山、乌德鞬山，以旌其破突厥、薛延陀之功。 
勣为将，有谋善断；与人议事，从善如流。战胜则归功于下，所得金帛，悉散之将士，故人思致死，所向克捷。临事选将，必訾相其状貌丰厚者遣之。或问其故，勣曰：“薄命之人，不足与成功名。”闺门雍睦而严。其姊尝病，勣已为仆射，亲为之煮粥。风回，爇其须鬓。姊曰：“仆妾幸多，何自苦如是！”勣曰：“非为无人使令也，顾姊老，勣亦老，虽欲久为姊煮粥，其可得乎！”勣常谓人：“我年十二三时为亡赖贼，逢人则杀。十四五为难当贼，有所不惬则杀人。十七八为佳贼，临陈乃杀之。二十为大将，用兵以救人死。”勣长子震早卒，震子敬业袭爵。 
时承平既久，选人益多，是岁，司列少常伯裴行俭始与员外郎张仁礻韦，设长名姓历榜，引铨注之法。又定州县升降、官资高下。其后遂为永制，无能革之者。 
大略唐之选法，取人以身、言、书、判，计资量劳而拟官。始集而试，观其书、判；已试而铨，察其身、言；已铨而注，询其便利；已注而唱，集众告之。然后类以为甲，先简仆射，乃上门下，给事中读，侍郎省，侍中审之，不当者驳下。既审，然后上闻，主者受旨奉行，各给以符，谓之告身。兵部武选亦然。课试之法，以骑射及翘关、负米。人有格限未至，而能试文三篇，谓之宏词，试判三条，谓之拔萃，入等者得不限而授。其黔中、岭南、闽中州县官，不由吏部，委都督选择士人补授。凡居官以年为考，六品以下，四考为满。